《玉京谣·咏十姊妹鸟》
清代·黄之隽

密叶藏春羽，体弱音轻，雅称娇名字。细数排行，应教遍屈纤指。

抵多少、秦虢风情，增一半、缇萦才思。巢花底。争如去做，昭阳燕子。

分明有个风流婿。尽瞒人、算蛾眉一队，唤到香闺十姨。

轻俊难比。笑独宿、鸾凤孤单，看并坐、鸳鸯七二。花如绮。

偏爱小名相似。

作者简介：（1668—1748）清江苏华亭人，字石牧，号𢈪堂。康熙六十年进士，官编修。曾提督福建学政。坐事罢官。性喜藏书，工诗文，著述甚富。有《𢈪堂集》，又集句为《香屑集》。